open-index/open-wikipedia-markdown huggingface dataset:
Gouden Ezelsoor

Die **Gouden Ezelsoor** ("Goue Eselsoor") was 'n toekenning vir die topverkoper debuut in Nederland. Dit is vir die eerste keer in 1979 toegeken en die laaste keer in 2008.

## Ontvangers 
* 1979: Monica Sauwer vir *Mooie boel*
* 1980: Alexander van Es vir *Anatomie van het gevoel*
* 1981: Richard Steegen vir *Pakken...gepakt*
* 1982: Annie van de Oever vir *Dame in broekpak*
* 1983: *twee ontvangers*
** René Stoute vir *Op de rug van vuile zwanen*
** Veronica Hazelhoff vir *Nou moe!*
* 1984: Tessa de Loo vir *De meisjes van de suikerwerkfabriek*
* 1985: Adriaan van Dis vir *Nathan Sid*
* 1986: Fleur Bourgonje vir *De terugkeer*
* 1987: Rudi van Dantzig vir *Voor een verloren soldaat*
* 1988: Hanny Alders vir *Non nobis*
* 1989: Margriet de Moor vir *Op de rug gezien*
* 1990: Lisette Lewin vir *Voor bijna alles bang geweest*
* 1991: Ernst Timmer vir *Het waterrad van Ribe*
* 1992: Connie Palmen vir *De wetten*
* 1993: Ronald Giphart vir *Ik ook van jou*
* 1994: Kader Abdolah vir *De adelaars*
* 1996: Arnon Grunberg vir *Blauwe maandagen*
* 1997: Ineke Holtwijk vir *Kannibalen van Rio*
* 1998: Lulu Wang vir *Het lelietheater*
* 1999: Jessica Durlacher vir *Het geweten*
* 2000: Erwin Mortier vir *Marcel*
* 2001: Maya Rasker vir *Met onbekende bestemming*
* 2002: Khalid Boudou vir *Het schnitzelparadijs*
* 2003: Judith Koelemeijer vir *Het zwijgen van Maria Zachea*
* 2004: *nie toegeken nie*
* 2005: Annelies Verbeke vir *Slaap!*
* 2006: Gerbrand Bakker vir *Boven is het stil*
* 2007: *nie toegeken nie*
* 2008: Christiaan Weijts vir *Art.285b*

## Verwysings
Bobbejaan Klim die Berg

**Bobbejaan klim die berg** is 'n Afrikaanse liedjie

## Lirieke 
Bobbejaan klim die berg, so haastig en so lastig;
bobbejaan klim die berg, so haastig en so lastig;
bobbejaan klim die berg om die boere te vererg.
Hoera vir die jollie bobbejaan!

O moenie huil nie, o moenie treur nie,
die Stellenbosse boys kom weer.
O moenie huil nie, o moenie treur nie,
die Stellenbosse boys kom weer.

Bobbejaan klim die berg, so haastig en so lastig;
bobbejaan klim die berg, so haastig en so lastig;
bobbejaan klim die berg om die boere te vererg.
Hoera vir die jollie bobbejaan!

O moenie huil nie, o moenie treur nie,
die Stellenbosse boys kom weer.
O moenie huil nie, o moenie treur nie,
die Stellenbosse boys kom weer.

## Eksterne skakels 
*
Telegonos

**Telegonos** (Grieks: Τηλέγονος, "ver weg gebore") was in die Griekse mitologie die seun van Kirke en Odusseus. 

## Mitologie
Toe Telegonos groot was, het Kirke hom gestuur om Odusseus, wat teen dié tyd eindelik van die Trojaanse Oorlog na Itaka teruggekeer het, te vind. Telegonos is deur ’n storm weggedryf en toe hy op Itaka aanland, het hy gedink dit is Korkura (Corfu). Hy het die eiland begin plunder omdat hy honger was. Odusseus en sy oudste seun, Telemachos, het hulle stad verdedig en Telegonos het sy pa per ongeluk doodgemaak met ’n spies wat in die gif van ’n pylstertvis gedoop is. 

In opdrag van die godin Atena het Telegonos sy pa se lyk teruggeneem na Aiaia en dit daar begrawe. Hy het ook Odusseus se vrou, Penelope, en sy seun Telemachos saamgeneem. Kirke het hulle onsterflik gemaak en met Telemachos getrou, terwyl Telegonos Penelope as vrou geneem het. By Penelope het hy die seun Italos gehad, wat Italië gestig en dit na homself genoem het.

Dit is hoe die verhaal vertel word in die *Telegonie*, ’n vroeë Griekse epiese gedig waarvan net ’n opsomming bewaar gebly het, maar moontlik deur Eugamon van Sirene geskryf is en volg op die gebeure in die *Odussee*. Ander weergawes bestaan in die werk van latere digters. In ’n tragedie deur Sophokles, *Odysseus Acanthoplex* (wat ook nie bewaar gebly het nie), vind Odusseus by ’n orakel uit sy seun sal hom eendag doodmaak. Hy neem aan Telemachos word bedoel en hy verban hom van die eiland af. Toe Telegonos op Itaka aanland, wil hy Odusseus spreek, maar die wagte wil hom nie toelaat nie. ’n Skermutseling ontstaan en Odusseus, wat dink dit is Telemachos, storm uit en val aan. In die daaropvolgende geveg maak Telegonos hom dood.

## Verwysings en notas
## Bronne
* Gaius Julius Hyginus, *Fabulae from The Myths of Hyginus*, vertaal en geredigeer deur Mary Grant. University of Kansas Publications in Humanistiese Studies. Aanlyn weergawe by die Topos Text Project.
* Hesiodos, *Teogonie*, van *The Homeric Hymns and Homerica*, met ’n Engelse vertaling deur Hugh G. Evelyn-White, Cambridge, MA., Harvard University Press; Londen, William Heinemann Ltd. 1914. Aanlyn weergawe by die Perseus Digital Library. Griekse teks op dieselfde webtuiste.
* Pseudo-Apollodoros, *Biblioteka*, met ’n vertaling deur sir James George Frazer, F.B.A., F.R.S. in 2 Volumes, Cambridge, MA, Harvard University Press; Londen, William Heinemann Ltd. 1921. . Aanlyn weergawe by die Perseus Digital Library. Griekse teks op dieselfde webtuiste.

## Skakels
Kirke

**Kirke** (Grieks: Κίρκη) is in die Griekse mitologie ’n godin en towenares. Sy is die dogter van die god Helios en óf die Okeanied Perse óf die godin Hekate. Kirke was bekend vir haar groot kennis van towerdrankies en kruie. Met behulp daarvan en van ’n towerstaf kon sy haar vyande transformeer, of dié wat haar te na kom in diere verander.

## Mitologie
Die beste legende oor haar kom uit Homeros se *Odussee*. Toe Odusseus haar eiland, Aiaia, besoek op sy pad terug van die Trojaanse Oorlog, het sy die meeste van sy bemanningslede in varke verander. Hy het haar oortuig om hulle terug in mense te verander. Hy het ’n jaar lank by haar gewoon en seuns by haar gehad, onder wie Latinos en Telegonos. Haar vermoë om ander in diere te verander, word verder geïllustreer deur die verhaal van Pikos, ’n Italiaanse koning wat sy in ’n houtkapper verander omdat hy haar toenaderings van die hand wys. In nog ’n verhaal word vertel hoe sy op die seegod Glaukos verlief raak, wat die nimf Skilla bo haar verkies. Uit wraak vergiftig Kirke die water waar haar mededinger bad en verander haar in ’n vreeslike monster.

Kirke is ook beskou as die argetipiese vroulike jagter van mans, wat haar as ’n seksueel vrye vrou laat uitstaan het. Sy is as sulks dikwels in kunswerke van die Renaissance tot die moderne tyd uitgebeeld.

In Westerse skilderye is ook ander verhale as inspirasie gebruik vir kunswerke oor haar, soos Ovidius se *Metamorfoses*. Die episodes oor Skilla en Pikos het ’n geurtjie van gewelddadige jaloesie by haar slegte eienskappe gevoeg en het haar ’n gehate én begeerlike wese gemaak.

## Verwysings
## Skakels
Palamedes

**Palamedes** (Grieks: Παλαμήδης) is in die Griekse mitologie die seun van die seeheld Nauplius en ’n prinses van Kreta, Klumene. Hy het in die Trojaanse Oorlog aan die kant van die Grieke teen Troje geveg.

### Dood
Antieke bronne verskil oor die omstandighede om Palamedes se dood.  Odusseus en Diomedes het Palamedes toe gestenig. Volgens ’n ander weergawe het die twee vegters hom tydens ’n hengeluitstappie verdrink. Nog ’n weergawe lui dat hy na ’n put gelok is op soek na ’n skat en dat klippe hom doodgeval het. Hoewel Palamedes ’n belangrike karakter in sommige weergawes van die Trojaanse Oorlog is, word hy glad nie in Homeros se *Ilias* genoem nie.

Ovidius bespreek Palamedes se rol in die Trojaanse Oorlog in die *Metamorfoses*. Palamedes se lot word beskryf in Vergilius se *Eneïde*. In Plato se *Apologie* sê hy dat Sokrates daarna uitsien om in die hiernamaals met Palamedes te praat. Euripides en baie ander dramaturge het werke oor sy lot geskryf.

Hyginus vertel ook ’n verhaal waarvolgens Palamedes 11 letters van die Griekse alfabet geskep het.

## Verwysings
## Skakels
*Palamedes by "Greek Mythology Link"
Watermeisie

Die **Watermeisie** (tradisioneel en in sekere streke ook genoem die "Watermeid") is 'n mitologiese figuur wat leef in die mondelinge kulturele tradisie van sekere inheemse volke van Suider-Afrika.

Sy leef in donker en diep rotspoele en is in sekere verhale verantwoordelik vir reën, vloede en droogtes. Hierdie watergees lok verbygangers na die water, gryp hulle en verdrink die slagoffers. Gewoonlik word van haar gepraat in 'n gedempte toon uit vrees dat sy haar sal vererg en ook die spreker sal gryp.

Stories van sulke bonatuurlike wesens in die folklore boesem gewoonlik vrees in. Die verhale is deur ouers aan hul kinders oorvertel om die kinders teen die gevare van die rotspoele te waarsku.

In rotstekeninge van die San kom wesens voor met 'n ronde kop, arms en 'n stert soos 'n vis.

## Bibliografie
*Coetzee, Abel: Die Afrikaanse volkskultuur. Inleiding tot die studie van die Volkskunde. Kaapstad: Balkema, 1960

## Verwysings
Ftaalsuur

duimnael|links|Ftaalsuurkrystalle
**Ftaalsuur** is 'n aromatiese dikarboksielsuur met formule CH(COH). Dit het twee isomere,  isoftaalsuur en tereftaalsuur. Alhoewel ftaalsuur van beskeie kommersiële belang is, is die nou verwante afgeleide ftaalsuuranhidried 'n kommoditeitschemikalie wat op groot skaal vervaardig word. 

Ftaalsuur is 'n dibasiese suur, wat beteken dat dit twee protone kan skenk. Elke dissosiasie het sy eie dissosiasie-konstante. (Sien infoboks)

## Produksie 
Ftaalsuur word vervaardig deur die katalitiese oksidasie van ortoxileen na ftaalsuuranhidried 
:300px|links|Oksidasie van ortoxileen na ftaalsuuranhidried
en 'n daaropvolgende hidrolise van die anhidried.
:350px|links|Hidrolise van ftaalsuuranhidried na ftaalsuur

'n Ander roete gebruik naftaleen wat deur oksidasie met kaliumpermanganaat of kaliumdikromaat ook ftaalsuuranhidried gee, wat dan gehidrogeneer word na ftaalsuur.

Ftaalsuur is die eerste keer deur die Franse chemikus Auguste Laurent in 1836 verkry deur naftaleentetrachloried te oksideer. Hy het geglo dat die resulterende stof 'n naftaleenderivaat is en het dit "naftaalsuur" genoem. Nadat die Switserse chemikus Jean Charles Galissard de Marignac die korrekte formule bepaal het, het Laurent die verbinding sy huidige naam gegee. Vervaardigingsmetodes in die negentiende eeu het oksidasie van naftaleentetrachloried met salpetersuur, of oksidasie van die koolwaterstof met rokende swaelsuur, met behulp van kwik of kwik(II)sulfaat as katalisator ingesluit.

## Verwysings
Leadsheet

thumb|Voorbeeld van 'n leadsheet
Met 'n **leadsheet** of **chart** word 'n soort musieknotasie bedoel, waar 'n komposisie weergegee word deur 'n melodie, dikwels op 'n enkele notebalk, met die akkoordsimbole aan die bokant aangedui. Hierdie notasiewyse is in algemene gebruik by jazzmusiek en ander ligte musiekgenres.
Mimmy Gondwe

**Mimmy Martha Gondwe** (gebore op 7 Februarie 1977) is 'n Suid-Afrikaanse politikus wat sedert Desember 2020 as die skadu-adjunkminister van staatsdiens en administrasie dien. Gondwe is 'n lid van die Demokratiese Alliansie en was van 2019 tot 2020 skadu-adjunkminister van staatsveiligheid. Sy is sedert Mei 2019 'n parlementslid (LP) in die Nasionale Vergadering.

## Loopbaan 
Gondwe het as parlementêre navorser vir die Gekose Komitee vir versoekskrifte en uitvoerende ondernemings gewerk voordat sy aktief aan politiek begin deelneem het.

In Maart 2019 het die Demokratiese Alliansie hul lys van parlementêre kandidate vir die algemene verkiesing in Mei aangekondig. Gondwe was nommer 12 op die nasionale lys, 'n hoë posisie vir iemand wat nie 'n sittende LP was nie. Sy is gemaklik verkies tot die Nasionale Vergadering. 

Op 5 Junie 2019 is Gondwe aangestel as skadu-adjunkminister van staatsveiligheid, onder Dianne Kohler Barnard. Gondwe het ook in die gesamentlike grondwetlike hersieningskomitee en die gesamentlike staande komitee oor intelligensie gedien.    Sy dien ook as alternatiewe lid van die ad hoc-komitee om Artikel 25 van die Grondwet te wysig. 

Gondwe is op 5 Desember 2020 bevorder tot skadu-adjunkminister vir staatsdiens en -administrasie. 

## Verwysings 
## Eksterne skakels 
* Dr Mimmy Martha Gondwe in die parlement van Suid-Afrika
Samantha Graham

**Samantha Jane Graham** (gebore 27 Mei 1969) is 'n Suid-Afrikaanse politikus van die Oos-Kaap wat tydens die algemene verkiesing van 2019 tot die Nasionale Vergadering van Suid-Afrika verkies is. Graham is 'n lid van die Demokratiese Alliansie en is sedert Desember 2020 die skaduminister van openbare werke en infrastruktuur. Graham was van 2019 tot 2020 skadu-adjunkminister van openbare werke en infrastruktuur. Sy is 'n voormalige raadslid van die Dr Beyers Naudé Plaaslike Munisipaliteit.

## Vroeë lewe en opvoeding 
Graham matrikuleer aan die Rhenish Girls' High School in Stellenbosch in 1986. Sy studeer tans vir 'n graad in die regte deur die Universiteit van Suid-Afrika. 

## Parlementêre loopbaan 
Voor die algemene verkiesing van 8 Mei 2019 was Graham 6de op die DA se streeklys, 77ste op sy nasionale lys en 23ste op sy provinsiale lys.  Sy is op die streeklys verkies tot die Nasionale Vergadering. Sy is op 22 Mei 2019 by die parlement ingehuldig. 

Graham is in Desember 2020 as skaduminister van Openbare Werke en Infrastruktuur aangestel en vervang daarmee Patricia Kopane. 

## Persoonlike lewe 
Graham verhuis na Aberdeen, Oos-Kaap voor die algemene verkiesing in 2009.  Sy is in Mei 2019 met Rodney Maré getroud. 

## Verwysings
Tankwarivier

Die **Tankwarivier** (ook Tanquarivier), 'n omaramba, is 'n boloop van die Olifantsrivier, Namakwaland.

Hierdie rivier ontspring by die Roggeveld-windplaas in die Klein-Roggeveldberge op 'n hoogte van 1&nbsp;200&nbsp;m bo seespieël. Daarna vloei dit noordweswaarts, deur die Tankwa Karoo Nasionale Park en by  in die Oudebaaskraaldam. Op 110&nbsp;km suid van Calvinia by Elandsvlei, , vloei die rivier op 'n hoogte van 271&nbsp;m in die Doringrivier, 'n oostelike sytak van die Olifantsrivier. Die Tankwarivier het ‘n opvanggebied van nagenoeg 6&nbsp;500&nbsp;km².

Net stroomaf van hierdie samevloeiing, sluit die Tra-trarivier uit die weste by die Doringrivier aan.
[duimnael|links|[Topografie|Topografiese kaart van die rivier, sytakke en omgewing]]

## Bronnelys
*Tankwa-Karoo & the Roggeveld escarpment. www.slingsbymaps.com
Madeleine Hicklin

**Madeleine Bertine Hicklin** (gebore 3 September 1957) is 'n lid van die Nasionale Vergadering van Suid-Afrika vir die Demokratiese Alliansie. Sy is tans die party se skadu-adjunkminister van openbare werke en infrastruktuur.
## Politieke loopbaan
Hicklin is 'n lid van die Demokratiese Alliansie. Sy is in August 2016 as die raadslid vir wyk 112 in die Stad Johannesburg Metropolitaanse Munisipaliteit verkies.

Hicklin is tydens die algemene verkiesing van 8 Mei 2019 tot die Nasionale Vergadering verkies.

Hicklin is op 5 Desember 2020 as die nuwe skadu-adjunkminister van publieke werke en infrastruktuur aangekondig.
## Persoonlike lewe
Hicklin is 'n Jood. Sy is ook 'n niggie van die ontslape anti-apartheidsaktivis Denis Goldberg.
## Verwysings
## Eksterne skakels
*Profiel op Parlement van Suid-Afrika
Molatswanene

**Molatswanene** is 'n township geleë direk langs die dorpie Amalia in die Noordwesprovinsie van Suid-Afrika.

## Verwysings
Mamusa

**Mamusa** is 'n nedersetting wat die groter gebied rondom die dorp Schweizer-Reneke in die Noordwesprovinsie van Suid-Afrika omsluit. Vir sensusdoeleindes sluit dit die kern van Schweizer-Reneke uit.

## Verwysings
Ipelegeng

**Ipelegeng** en sy uitbreidings is 'n nedersetting wat die kern van die dorp Schweizer-Reneke in die Noordwesprovinsie van Suid-Afrika beslaan.

## Verwysings
Tra-trarivier

Die **Tra-trarivier** is 'n rivier in Suid-Afrika. Dit is geleë op die grens tussen die Noord- en Wes-Kaapprovinsies, in die suidwestelike deel van die land, 1 100 km suidwes van Pretoria, die hoofstad van die land. Die Tra-trarivier is deel van die opvanggebied en 'n sytak van die Olifantsrivier aan die Weskus.

## Ontspring 
* Tankwa Karoo Nasionale Park ?

## Monding 
* Olifantsrivier by 

## Eksterne skakel 
* Google-kaart van die Tra-trarivier se monding by Geonames.org (cc-by)
Jean-Joseph Sanfourche

**Jean-Joseph Sanfourche**, (25 Junie 1929 - 13 Maart 2010) eenvoudig bekend as **Sanfourche**, is 'n Franse skilder, digter, ontwerper en beeldhouer, gebore op 25 Junie 1929 in Bordeaux en oorlede op 13 Maart 2010 in Saint-Léonard-de-Noblat.

## Verwysings
Bandeirantes

thumb|Die Bandeirantes monument in São Paulo Die **Bandeirantes** was Brasiliaanse koloniale verkenners (letterlik vlagplanters) wat deelgeneem het aan die "Bandeiras" wat ontdekkingstogte en landbesetting (letterlik vlagplanting) in die Brasiliaanse binneland was. Deur hierdie vlagplantingsreise word die klein Portugese gebied, wat begrens was deur die gebied bepaal met die Verdrag van Tordesillas, uitgebrei tot rofweg die huidige Brasilië se grondgebied. Tydens hierdie ontdekkings- en veroweringstogte word ook die binneland se minerale rykdom ontdek, wat bydrae tot Portugal se rykdom in die 17de en 18de eeue.

## Bronne 
* Leme, Luís Gonzaga da Silva, "Genealogia Paulistana" (1903-1905)
* Leme, Pedro Taques de Almeida Paes, "Nobiliarquia Paulistana Histórica e Genealógica", Ed. São Paulo University (1980, São Paulo).
* Taunay, Afonso de E., "Relatos Sertanistas", Ed. São Paulo University (1981, São Paulo) *
* Taunay, Afonso de E., "História das Bandeiras Paulistas", Ed. Melhoramentos (São Paulo)

## Eksterne skakels 
* General History of the Paulista Bandeiras, by Afonso Taunay
* Memoirs to the history of the captaincy of São Vicente, autor Frei Gaspar da Madre de Deus
Thaogerivier

Die **Thaogerivier** (Taogerivier, Taokherivier) was 'n rivier in die noordweste van Botswana.

Hierdie omuramba draai op ongeveer 18° suid en 22° oos uit die Okavangorivier. Daarna loop dit suidwaarts om die mees westelike grens van die Okavangodelta te vorm. Dit vloei verby die dorpe Gumare, Nokaneng, Tsau, Sehithura na die Ngamimeer.

Tot in die laaste dekade van die 19de eeu het die rivier water verskaf aan die Ngamimeer. Die rivier is baie gebruik vir die vervoer van graan op vlotte gemaak van papirus. Verslete vlotte is dikwels sommer agtergelaat en het mettertyd die stroom so geblokkeer dat die rivier opgehou het met vloei. Die Thaogerivier en die panne in die omgewing van Tsau het heeltemal opgedroog en sand het die weiding begin bedek.

## Bibliografie 
* jstor.org
* researchgate.net
Utlwanang

**Utlwanang** is 'n township 4 km noordwes van Christiana, in die suidweste van Noordwesprovinsie van Suid-Afrika. Utlwanang is waar Christiana se swart mense tydens die apartheidsjare gewoon het.

## Verwysings
Coverndale

**Coverndale** is 'n township aan die westekant van Bloemhof, in die suidweste van Noordwesprovinsie van Suid-Afrika.
Van die 2&nbsp;410 inwoners in 2011 het 67% of (1&nbsp;613) hulself as Kleurlinge beskou.

## Verwysings
Denis Joseph

**Denis Joseph** (gebore 2 September 1958) is 'n lid van die Nasionale Vergadering van Suid-Afrika vir die Demokratiese Alliansie.
Klaus Fuchs

**Klaus Emil Julius Fuchs** (29 Desember 1911 - 28 Januarie 1988) was 'n Duitse teoretiese fisikus en atoomspioen wat inligting van die Amerikaanse, Britse en Kanadese Manhattan-projek tydens en kort na die Tweede Wêreldoorlog aan die Sowjetunie verskaf het. Terwyl hy in die Los Alamos Nasionale Laboratorium was, was Fuchs verantwoordelik vir baie belangrike teoretiese berekeninge rakende die eerste kernwapens en later vroeë modelle van die waterstofbom. Na sy skuldigbevinding in 1950 dien hy nege jaar gevangenisstraf in die Verenigde Koninkryk en verhuis daarna na Oos-Duitsland waar hy sy loopbaan as fisikus en wetenskaplike leier hervat.

Die seun van 'n Lutherse predikant, Fuchs, het aan die Universiteit van Leipzig gestudeer, waar sy vader 'n professor in teologie was, en betrokke geraak by studentepolitiek, en by die studentetak van die Sosiaal-Demokratiese Party van Duitsland (SPD) en die *Reichsbanner Schwarz-Rot-Gold-* aangesluit, die SPD se paramilitêre organisasie. Hy is in 1932 uit die SPD geskors en het by die Kommunistiese Party van Duitsland (KPD) aangesluit. Hy het weggekruip na die Reichstag-brand in 1933 en gevlug na die Verenigde Koninkryk, waar hy sy doktorsgraad aan die Universiteit van Bristol onder toesig van Nevill Mott ontvang het, en sy DSc aan die Universiteit van Edinburgh, waar hy as assistent vir Max Born, gewerk het.

Nadat die Tweede Wêreldoorlog in Europa uitgebreek het, is hy in die Isle of Man en later in Kanada geïnterneer. Nadat hy in 1941 na Brittanje teruggekeer het, word hy 'n assistent van Rudolf Peierls en werk by die 'Tube Alloys' - die Britse atoombomprojek. Hy begin inligting oor die projek aan die Sowjetunie deurgee deur Ursula Kuczynski, met die kodenaam "Sonya", 'n Duitse kommunis en 'n majoor in die Sowjet-militêre intelligensie wat saam met Richard Sorge se spioenasiering in die Verre Ooste gewerk het. In 1943 is Fuchs en Peierls na die Columbia Universiteit, in New York Stad, om by die Manhattan-projek te werk. In Augustus 1944 het Fuchs by die Los Alamos-laboratorium aangesluit by die Afdeling Teoretiese Fisika, onder Hans Bethe. Sy vernaamste kundigheidsgebied was die probleem van inploffing wat nodig was vir die ontwikkeling van die plutoniumbom. Na die oorlog keer hy terug na die Verenigde Koninkryk en werk hy by die Atomic Energy Research Establishment in Harwell as hoof van die Afdeling Teoretiese Fisika.

In Januarie 1950 het Fuchs erken dat hy 'n spioen was. 'n Britse hof het hom tot veertien jaar gevangenisstraf gevonnis en van sy Britse burgerskap gestroop. Hy is in 1959 vrygelaat, nadat hy nege jaar gedien het, en het na die Duitse Demokratiese Republiek (Oos-Duitsland) geëmigreer, waar hy tot die Akademie van Wetenskappe verkies is en 'n lid van die Sentrale Komitee van die Sosialistiese Eenheidsparty van Duitsland (SED) geword het. Hy is later aangestel as adjunkdirekteur van die Instituut vir Kernnavorsing in Rossendorf, waar hy gedien het totdat hy in 1979 afgetree het.

## Bronne 
* 
* 
* 
*
* 
* 
*
* 
* 
* 
* 
* 
* 
* 
* 
* 
* 
*
Ghaleb Cachalia

**Ghaleb Cachalia** (gebore 10 Desember 1970) is 'n besigheidman en voormalige lid van die Nasionale Vergadering van Suid-Afrika vir die Demokratiese Alliansie. 

## Lewensgeskiedenis 
### Vroeë lewe 
Cachalia is in 1956 in Johannesburg gebore en het grootgeword in Vrededorp, Fordsburg en in Nuggetstraat.

Hy het die Waterford-skool in Swaziland bygewoon om die apartheidsonderwysstelsel te vermy. Sy skoolopleiding daar is egter onderbreek toe die Suid-Afrikaanse regering hom met "paspoortkwessies" gedreig het weens sy ouers se betrokkenheid by anti-apartheidsaktivisme. Hy is na die buiteland gestuur om tien jaar lank by sy oom en tante in Brittanje te gaan bly.

Terwyl hy in die buiteland was, het hy sy O-vlak-studie voltooi, 'n beurs van die *United World College of the Atlantic* in Wallis ontvang en daarna geskiedenis studeer aan die *University of London School of Oriental and African Studies*. Hy het hom vir die Anti-Apartheidsbeweging beywer. Na voltooiing van sy studie keer hy terug na Suid-Afrika, waar hy aan die Universiteit van die Witwatersrand in die regte studeer, 'n graad wat hy nie voltooi het nie. Terwyl hy aan die universiteit was, het hy by die Black Students Society aangesluit en die vise-president geword. Dit het daartoe gelei dat hy hom tot die DA wend, wat hy altyd as 'n lojale opposisie beskou het. Hy het vroeg in 2016 as gewone lid by die DA aangesluit, Hy het met slegs 11 stemme teen die ANC-kandidaat verloor.

Op 18 Januarie 2024 het Cachalia as lid van die DA en parlement bedank oor verskille met die party se standpunt oor die oorlog tussen Israel en Hamas.

## Verwysings
R708 (Suid-Afrika)

Die **R708** is 'n streeksroete in Suid-Afrika wat die N18-nasionale pad by Jan Kempdorp met Clocolan in die Vrystaat verbind. Die roete begin waar dit vanaf die N18-nasionale pad afdraai in Riebeeck Laan in Jan Kempdorp en ooswaarts gaan. Dit gaan deur Christiana en die R506 tak hier af. Dit kruis ook die N12, die Vaalrivier en is dan in die Vrystaat. Die roete gaan nou suidoos na Hertzogville en kruis ook die R59-provinsiale pad. Hierna kruis dit die R700 in Bultfontein, kruis die R30 in Theunissen, kruis die N1 in Winburg en deel die N5 vir 8 km en tak af na Marquard waar dit die R720 kruis, die R703 sluit dan by die roete aan en dit eindig by die R26 in Clocolan.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept. Transport
QAnon

150px|duimnael|regs|'n Logo wat gereeld deur volgelinge van QAnon
[200px|duimnael|regs|Visepresident [Mike Pence poseer saam met lede van die SWAT-span van Broward County, Florida, waarvan een 'n lap dra van die "QAnon" verregse samesweringsbeweging.]]
**QAnon** (/ ˌkjuːəˈnɒn /) is 'n gediskrediteerde verregse samesweringsteorie wat beweer dat 'n geheime kabaal van Satanaanbiddende, kannibalistiese pedofiele 'n wêreldwye kinderseks handelsring lei en teen die voormalige president van die Verenigde State, Donald Trump, geplot het terwyl hy nog in die amp was. Volgens Amerikaanse aanklaers, word QAnon oor die algemeen as 'n kultus beskryf.

QAnon beweer dat Trump 'n dag van afrekening, bekend as die 'Storm', beplan het, waar duisende lede van die kabaal in hegtenis geneem sou word. Ondersteuners van QAnon het baie liberale Hollywood-akteurs, demokratiese politici en hooggeplaaste regeringsamptenare daarvan beskuldig dat hulle lede van die kabaal is. Hulle het ook beweer dat Trump 'n sameswering met die Russe bedink het om Robert Mueller te werf om saam met hom die sekshandel te ontbloot en 'n staatsgreep deur Barack Obama, Hillary Clinton en George Soros te voorkom.

Opdaterings van Q het dramaties afgeneem op sosiale media sedert Donald Trump die 2020-verkiesing aan Joe Biden verloor het. 

QAnon-oortuigings het deel geword van pogings om verkiesingsuitslae omver te werp, wat uitgeloop het op die bestorming van die Amerikaanse Capitol, wat gelei het tot 'n verdere onderdrukking van QAnon-verwante inhoud op sosiale media.

## Verwysings
*
R700 (Suid-Afrika)

Die **R700** is 'n streeksroete in Suid-Afrika wat in Bloemfontein begin en by Hoopstad eindig. Die roete begin waar dit aftak van die N8-nasionale pad in Zastron/Voortrekkerstraat in Bloemfontein, gaan deur Bloemfontein, kruis die M19-motorweg in Bloemfontein, kruis die N1, gaan verby Soutpan waar dit die R703 kruis en gaan oor 'n verspringende kruising met die R708 by Bultfontein. Hierna kruis dit die R710 en eindig in Hoopstad waar dit by die R59-provinsiale pad aansluit.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept. Transport
Michéle Clarke

**Michéle Odette Clarke** (gebore 15 Julie 1963) is 'n Suid-Afrikaanse politikus wat sedert Mei 2019 'n lid van die Nasionale Vergadering van Suid-Afrika is, waar sy die Demokratiese Alliansie verteenwoordig. Sy is tans die DA se skaduminister van gesondheid. Clarke was vanaf 2004 tot 2014 'n raadslid van die Ekurhuleni Metropolitaanse Munisipaliteit en daarna vanaf 2014 tot 2019 'n lid van die Gauteng provinsiale wetgewer.
## Politieke loopbaan
Clarke het in 1997 by die Demokratiese Party, die Demokratiese Alliansie se voorgangerparty, aangesluit en tot 2000 as die voorsitter van die party se tak in Bedfordview gedien. Sy het in 2000 by die nuutgestigte DA aangesluit. Sy was die DA-kandidaat in 'n tussenverkiesing in Bedfordview in die Ekurhuleni Metropolitaanse Munisipaliteit in 2004. Sy het die tussenverkiesing gewen en is daarna in 2006 en 2011 as 'n raadslid herverkies. Clarke was tussen November 2014 en November 2017 die adjunk-provinsiale voorsitter van die DA in Gauteng.

## Parlementêre loopbaan
Voor die algemene verkiesing van 8 Mei 2019 was sy 12de op die DA se streekslys, 65ste op die party se provinsiale lys en 45ste op die party se nasionale lys geplaas. Sy het op 27 Junie 2019 haar komitee-lidmaatskap ontvang. Op 7 Desember het sy die Portefeuljekomitee oor Staatsdiens en Administrasie, Prestasiemonitering en Evaluering verlaat en 'n lid van die Portefeuljekomitee oor Openbare Ondernemings geword.
## Familielewe
Clarke woon met haar man in Germiston. Die egpaar het 'n seun en 'n dogter. Clarke het 'n prokureursertifikaat.

Clarke se suster Tania Campbell is 'n voormalige burgemeester van die Ekurhuleni-munisipaliteit.
## Verwysings
## Eksterne skakels
*Profiel op Parlement van Suid-Afrika
R702 (Suid-Afrika)

Die **R702** is 'n streeksroete in Suid-Afrika wat Bloemfontein met die grenspos, Van Rooyenshek, by Lesotho verbind. Die roete begin waar dit aftak by die N6-nasionale pad in Bloemfontein, dan suidoos gaan deur Dewetsdorp, die R717-provinsiale pad kruis by Jammersdrif, verby die R26-streeksroete gaan by Wepener en eindig by die hek van die grenspos.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept. Transport
R701 (Suid-Afrika)

Die **R701** is 'n streeksroete in Suid-Afrika wat Norvalspont met Wepener verbind. Die roete begin digby Norvalspont waar dit van die R58-provinsiale pad aftak. Dit gaan dan ooswaarts, noord van die Gariepdam tot by Bethulie waar die R715 en R390-streeksroetes gekruis word, en volg dan die noorderoewer van die dam, rigting ooswaarts. 

Die roete gaan hierna deur Smithfield en deel die N6-nasionale pad vir 3 km, voordat dit noordoos uit die dorp wegdraai. Die roete eindig waar dit aansluit by die R26 by Jammersdrift, 8 km wes van Wepener.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept. Transport
Touwsrivier (rivier)

Die **Touwsrivier** is 'n rivier in die Klein-Karoo. Hierdie rivier ontspring op die oostelike hellings van Matroosberg in die Hexrivierberge in die omgewing van De Doorns op 'n hoogte van 2200&nbsp;m bo seespieël.

By die dorp Touwsrivier sluit die Smalblaarrivier aan en vloei die rivier oossuidooswaarts deur die Koegaberge. Dan sluit die Skurwebergrivier uit die suidweste aan. Verder vloei dit deur die Anysberg-natuurreservaat. Die R62-pad kruis die rivier met die A.J. van der Vyverbrug. Agtereenvolgens sluit stroomafwaarts die Brakrivier, Bosvlakterivier, Doringrivier en die Brandrivier aan. Net na die aansluiting van die Brandrivier vloei die Touwsrivier by 33° 42′ suid en 21° 10′ oos in die Grootrivier, wat op sy beurt in die Gouritsrivier vloei.

Die Touwsrivier en sy takke het 'n opvanggebied van 6&nbsp;200&nbsp;km² en vier groot damme is daarin geleë, naamlik die Verkeerdevlei, Prinsrivierdam, Bellairdam en die Miertjieskraaldam.

## Bibliografie 
* Swartberg & Klein-Karoo. www.slingsbymaps.com
R703 (Suid-Afrika)

Die **R703** is 'n streeksroete in Suid-Afrika en verbind Dealesville met Clocolan. Die roete begin waar dit van die R64-provinsiale roete in
Dealesville aftak en ooswaarts gaan. Dit gaan verby Soutpan en kruis die R700-streeksroete, gaan deur Brandfort waar die R30 gekruis word en kruis dan die N1-nasionale pad. Hierna gaan die roete deur Verkeerdevlei en Excelsior en deel die R709 vir 2.2 km. Dan eindig die roete in Clocolan waar dit by die R708 aansluit.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept. Transport
R706 (Suid-Afrika)

Die **R706** is 'n streeksroete in Suid-Afrika wat Jagersfontein met Bloemfontein verbind. Die roete begin waar dit 10 km vanaf Jagersfontein van die R704 aftak en noordoos gaan. Dit gaan oor die Rietrivier, kruis die N1 en eindig waar dit aansluit by die N8 in Bloemfontein.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept. Transport
R707 (Suid-Afrika)

Die **R705** is 'n streeksroete in Suid-Afrika wat Marquard met Frankfort verbind. Die roete begin by Marquard waar dit van die R708-streeksroete aftak en amper noordwaarts gaan na Senekal. Hier gebruik die roete die N5-nasionale pad vir 5 km voor dit aftak na die noordooste. Dit gaan deur Arlington, kruis die R76-provinsiale pad, gaan deur Lindley, kruis die R725, deel die R57 deur Petrus Steyn en eindig waar dit by die R34 aansluit 8 km wes van Frankfort.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept. Transport
R704 (Suid-Afrika)

Die **R704** is 'n streeksroete in Suid-Afrika wat Trompsburg met Koffiefontein verbind. Die roete begin waar dit van die N1-nasionale pad by Trompsburg aftak in 'n noordwestelike rigting. Dit deel dan die R717-provinsiale pad vir 2.3 km, gaan verby R706, deur Jagersfontein, deur Fauresmith, suid van die Kalkfonteindam verby en eindig in Koffiefontein waar dit aansluit by die R48.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept. Transport
R709 (Suid-Afrika)

Die **R709** is 'n streeksroete in Suid-Afrika wat Hobhouse met Winburg verbind. Die roete begin waar dit aftak van die R26-provinsiale pad by Hobhouse en noordwes gaan. Dit kruis die N8-nasionale pad en gaan deur Tweespruit. Dan deel dit die R703 vir 'n paar kilometers en gaan deur Excelsior. Daarna gaan dit deur Winburg en eindig waar dit aansluit by die R708 net wes van Winburg.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept. Transport
Brandrivier

Die **Brandrivier** is 'n rivier wat in die Wes-Kaap van Suid-Afrika vloei. Dit is 'n sytak van die Grootrivier.

## Monding 
*

## Eksterne skakel 
* Google-kaart van die Brandrivier se monding by Geonames.org (cc-by)

## Verwysings
Koos Raubenheimerdam

Die **Koos Raubenheimerdam**  is 'n opgaardam in die Boesmansrivier in die Klein Karoo. Dit het 'n betonwal wat 390 meter lank en 35 meter hoog is vanaf die rivierbedding. Wanneer die dam vol is, is die meer 15 km lank.

## Sien ook 
* Lys van grootste damme in Suid-Afrika

## Bron 
* *Ensiklopedie van Suidelike Afrika*, Eric Rosenthal, 1967.
R710 (Suid-Afrika)

Die **R710** is 'n streeksroete in Suid-Afrika wat Bultfontein met Welkom verbind. Die roete begin waar dit buite Bultfontein van die R700 aftak en noordoos gaan. Dit kruis die R719 net buite Bultfontein en sluit by die R30-provinsiale pad aan, 6 km wes van Welkom waar dit eindig.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept. Transport
Noupoortsnek

**Noupoortsnek** is 'n klein bergpas in die Rooiberge op die R712-streeksroete net noord van Clarens in die Vrystaat. Die pad kan vol sneeu word in die winter.

Clarens1, Noupoortsnek.jpg|Uitsig op die poort van Clarens se wandelpad af
Titanic Rock Clarens.jpg|Die Titanic-rots by die ingang na Noupoortsnek digby Clarens
Oos-Vrystaat Skildery deur Michael Albertyn.jpg|Die poort uitgebeeld in 'n skildery deur Michael Albertyn sr.

## Sien ook 
* Lys van bergpasse in Suid-Afrika

## Bron 
* https://www.mountainpassessouthafrica.co.za/find-a-pass/free-state/item/298-noupoortsnek.html
Omuramba

duimnael|300px|Ligging van omiramba in die grensgebied van Namibië en Botswana.
**Omuramba** (meervoud: *Omiramba*) ook bekend as **omaramba**, is die term vir ou rivierbeddings wat in die Kalahari-woestyn van Afrika voorkom, veral in die noordoostelike deel van Namibië en die noordwestelike deel van Botswana. Die woord is ontleen uit die Herero-taal. 'n Omuramba bied af en toe staande waterpoele en meer vrugbaarheid as in die omliggende sandvlaktes. Sommige omiramba staan bekend as Eiseb, Rietfontein, Epukiro, en Omatako. Hulle begin meestal in die sentrale dele van Namibië en loop in die sentrale dele van Botswana in. 

Die diepte en breedte van die beddens wissel, en sommige is 3 tot 4 km breed. Omiramba, wat ongeveer 16000 jaar gelede meerjarige riviere was, vloei nou net vir kort afstande, en eers na swaar reën. Veewagters hou daarvan om hul veeposte in of naby omiramba te maak, sodat hulle nie pomptoerusting hoef te gebruik nie om ondergrondse water, wat tot 300 m diep kan wees, te onttrek nie. 

Histories is omiramba bekend vir gevegte wat langs hul kronkelende lope gevoer is, veral die Herero-Duitse oorlog in 1904-1908, wat in 'n verskriklike volksmoord geëindig het toe byna 70 persent van die Herero-bevolking doodgemaak is. Baie ander Herero's moes voor die Duitsers vlug deur die omiramba, wat toe in die droë seisoen was en dus onherbergsaam. Die omiramba was ook die tuiste van Boesmans in die pre-koloniale tyd.

In ander dele van die wêreld staan hulle soms bekend as 'n **wadi**.
R713 (Suid-Afrika)

Die **R713** is 'n streeksroete in Suid-Afrika wat die R30, 22 km suid van Bothaville, verbind met die R34, 17 km suidoos van Kroonstad. Die roete gaan deur geen nedersettings nie.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept. Transport
Lichenpas

**Lichenpas** is 'n bergpas op die R712-streeksroete aan die westekant van die Golden Gate-Hoogland- Nasionale Park.

## Sien ook 
* Lys van bergpasse in Suid-Afrika

## Bron 
* Lichenpas op mountainpassessouthafrica.co.za
R714 (Suid-Afrika)

Die **R714** is 'n streeksroete in Suid-Afrika wat Bethlehem met Warden verbind. Die roete begin waar dit aftak van die R26-provinsiale roete, 5 km noord van Bethlehem. Die roete gaan deur Kransfontein, kruis die R57-provinsiale pad, dan die Wilgerivier en sluit aan by die N3-nasionale pad in Warden waar dit eindig.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept. Transport
Nceba Hinana

**Nceba Ephraim Hinana** (gebore 13 April 1966) is 'n Suid-Afrikaanse politikus van die Demokratiese Alliansie wat sedert Mei 2019 lid is van die Nasionale Vergadering van Suid-Afrika. Hy was 'n lid van die Wes-Kaapse Provinsiale Parlement van Mei 2014 tot Mei 2019.

## Politieke loopbaan 
Hinana het as DA-raadslid in die Stad Kaapstad gedien voor sy verkiesing vir die Wes-Kaapse Provinsiale Parlement in Mei 2014.   Hy word hierna aangestel as voorsitter van die vervoer- en openbare werkekomitee. 

Voor die algemene verkiesing in 2019 beklee hy die 16de posisie op die DA se nasionale lys.  In die verkiesing op 8 Mei 2019 het hy 'n setel in die Nasionale Vergadering verower.  Hinana is op 22 Mei 2019 as lid van die parlement ingelyf.

## Verwysings 
## Eksterne skakels 
* Nceba Ephraim Hinana by ''People's Assembly''
* Nceba Ephraim Hinana by die Parlement van Suid-Afrika
R705 (Suid-Afrika)

Die **R705** is 'n streeksroete in Suid-Afrika wat Koffiefontein met die N12-nasionale pad naby Ritchie in die Noord-Kaap verbind. Die roete begin 12 km noord van Koffiefontein waar die roete van die R48-provinsiale pad aftak. Dit gaan deur Jacobsdal, gaan die Noord-Kaap binne en sluit aan by die N12 digby Ritchie.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept. Transport
R712 (Suid-Afrika)

Die **R712** is 'n streeksroete in Suid-Afrika wat Bethlehem met Harrismith verbind. Die roete begin waar dit aftak van die N5-nasionale pad, 5 km oos van Bethlehem. Die roete gaan bykans suid, gaan deur Noupoortsnek en deur Clarens waar die suidwaartse R711-streeksroete 'n t-aansluiting met die R712 maak. Van hier af loop die pad ooswaarts, deur die Golden Gate Hoogland Nasionale Park waar dit onder meer oor die Lichenpas gaan, die R57 na Phuthaditjhaba oorkruis, en voor Harrismith by die R74-provinsiale pad aansluit, waar dit eindig.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept. Transport
Angel Khanyile

**Thembisile Angel Khanyile** (gebore op 12 Augustus 1982) is 'n Suid-Afrikaanse politikus en 'n lid van die Nasionale Vergadering van Suid-Afrika. Khanyile verteenwoordig die Demokratiese Alliansie en is tans die skaduminister van Binnelandse Sake, nadat sy voorheen as adjunk-skaduminister gedien het.

Khanyile het in 2014 as gewone lid by die Demokratiese Alliansie aangesluit. Sy het as raadslid in die Lekwa Plaaslike Munisipaliteit in Mpumalanga gedien voordat sy 'n lid van die parlement geword het.

## Parlementêre loopbaan 
Op 11 Desember 2017 het Khanyile by die Nasionale Vergadering aangesluit as 'n DA-verteenwoordiger van Mpumalanga. Sy word op 9 Maart 2018 'n plaasvervangende lid van die portefeuljekomitee vir maatskaplike ontwikkeling.  Khanyile het haar nooienstoespraak op 9 Mei 2018 gelewer. 

Op 2 Julie 2019 het Joe McGluwa, die destydse skaduminister van Binnelandse Sake, Khanyile as kandidaat vir voorsitter van die portefeuljekomitee vir binnelandse sake benoem. Sy verloor teen die ANC se kandidaat, Bongani Bongo. 

Op 20 Februarie 2020 beskuldig sy Dorries Dlakude, adjunk-sweep van die ANC, van aanhitsing tot geslagsgeweld. Dlakude het toe gesê dat Khanyile 'n wesenlike mosie moet instel om haar eis te staaf.  Khanyile is op dieselfde dag bevorder tot Skaduminister van Binnelandse Sake. Op 5 Desember 2020 is Khanyile deur John Steenhuisen heraangestel as Skaduminister van Binnelandse Sake in sy eerste kabinet sedert sy leiersverkiesing. 

## Verwysings
R716 (Suid-Afrika)

Die **R716** is 'n streeksroete in Suid-Afrika wat Vanderbijlpark met die R26-provinsiale pad tussen Frankfort en  Villiers verbind. Die roete begin waar dit aftak van die R42 in Vanderbijlpark. Die roete gaan suidoos, kruis die Vaalrivier, kruis die R59 en gaan deur Viljoensdrif. Dit gaan verby Deneysville, kruis die R549 en gaan die deur Oranjeville. Die roete eindig waar dit aansluit by die R26 tussen Frankfort en Villiers.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept. Transport
Bellspas

**Bellspas** is 'n bergpas geleë in die Vrystaat, Suid-Afrika, op die R70 pad tussen Winburg en Bloemfontein.

## Bron 
* https://www.mountainpassessouthafrica.co.za/find-a-pass/free-state/item/70-bells-pass,-winburg,-ofs.html

## Sien ook 
* Lys van bergpasse in Suid-Afrika
Tlholong

**Tlholong** is 'n township aangrensend aan Kestell in die Maluti-a-Phofung Plaaslike Munisipaliteit van Thabo Mofutsanyana-distriksmunisipaliteit in die Vrystaatprovinsie van Suid-Afrika.

## Verwysings
Joe McGluwa

**Joseph Job McGluwa** (gebore 23 Augustus 1963) is 'n Suid-Afrikaanse politikus wat van 2015 tot 2020 die leier van die Demokratiese Alliansie in die Noordwesprovinsie was.  Hy dien sedert 16 Augustus 2018 as lid van die Nasionale Vergadering. McGluwa was voorheen, van 2009 tot 2015, ook 'n parlementslid, maar van 2015 tot 2018 'n lid van die Noordwes provinsiale wetgewer. 

Voordat hy 'n lid van die Demokratiese Alliansie geword het, was hy 'n lid van die nou ontbinde Onafhanklike Demokrate. Hy het by die Demokratiese Alliansie aangesluit toe die Onafhanklike Demokrate met die party saamgesmelt het. Hy was die DA se Noordwes-premierskandidaat vir die 2019-verkiesing. 

## Vroeë lewe en opvoeding 
McGluwa is as een van vyf kinders gebore en het in Alabama, Klerksdorp, grootgeword. Hy matrikuleer aan die Alabama Senior Secondary School en studeer verder aan die Universiteit van Suid-Afrika en behaal 'n sertifikaat in regeringsbestuur en openbare leierskap. McGluwa verwerf 'n gevorderde sertifikaat in openbare administrasie en leierskap aan die Universiteit van die Witwatersrand, asook 'n nagraadse diploma in bestuur. 

## Politieke loopbaan 
Op 24-jarige ouderdom is McGluwa verkies as 'n raadslid van die Matlosana Plaaslike Munisipaliteit.  Hy was 'n lid van die Onafhanklike Demokrate sedert die stigting van die party en het as die nasionale organiseerder van die party gedien. 

In 2009 is McGluwa verkies tot die Nasionale Vergadering van Suid-Afrika. In 2010 het die Onafhanklike Demokrate hul samesmelting met die Demokratiese Alliansie aangekondig. McGluwa het daarna dubbele partylidmaatskap gehou. Hy is in 2012 deur die parlementêre leier van die Demokratiese Alliansie, Lindiwe Mazibuko, as skaduminister in die presidensie benoem. In 2012 word hy ook aangestel as parlementêre leier van die Onafhanklike Demokrate.   Na die 2014-verkiesing word hy 'n volle lid van die Demokratiese Alliansie. Op 5 Junie 2014 is hy aangestel as die skaduminister van Staatsdiens en -administrasie.

Hy het in November 2015 as lid van die Nasionale Vergadering bedank en is daarna as lid van die Noordwes provinsiale wetgewer beëdig.  In Augustus 2018 bedank McGluwa as lid van die provinsiale wetgewer en keer terug na die Nasionale Vergadering. Hy is op 16 Augustus 2018 beëdig. 

## Verwysings 
## Eksterne skakels 
*
R717 (Suid-Afrika)

Die **R717** is 'n streeksroete in Suid-Afrika wat Colesberg met Dewetsdorp verbind. Die roete begin Colesberg waar dit aftak van die R369 en noord gaan. Dit kruis die Oranjerivier met die J.J. Serfonteinbrug en gaan deur Philippolis. Hierna swaai die roete noordoos en gaan deur Trompsburg waar die R704 aftak. Die roete gaan nou weer noord tot by Edenburg. Hier kruis dit die N1-nasionale pad en gaan noordoos tot in Reddersburg waar die N6 gekruis word. Die roete gaan nou feitlik oos tot in Dewetsdorp waar dit aansluit en eindig by die R702.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept. Transport
Morgen

'n **Morgen** of **morg** was 'n maateenheid van grondgebied in Duitsland, Nederland, Pole en die Nederlandse kolonies, insluitend Suid-Afrika en Taiwan. Die grootte van 'n morgen wissel van 0.5 tot 2.5 akkers (2,000 tot 10,100 m2). Dit was ook gebruik in Ou Pruise, die Balkan, Noorweë en Denemarke, waar dit gelyk was aan ongeveer 2/3 akkers (2,700 m2)

Die woord is identies aan die Duitse en Nederlandse woord vir "oggend", omdat, soortgelyk aan die Keiserlike akker, dit dui die oppervlakte aan, wat 'n man agter 'n bees of perd met 'n enkelbladploeg in 'n oggend kan ploeg. DIe *morgen* was gewoonlik vasgestel op ongeveer 60-70% van die *tagwerk* (verwysend na 'n volle dag van ploeg). In 1869, het die Noord-Duitse Bond die morgen vasgestel op 'n 1/4 hektaar (2,500 m2) maar in die moderne tyde word die meeste landbou werk in volle hektare gemeet. Die volgende onderste meeteenheid was die Duitse "rute" of imperiale roede maar die metrieke roedelengte van 5 meters het nooit gewild geraak nie. Die morgen word vandag nog steeds gebruik in Taiwan, wat "kah" genoem word. 1&nbsp;kah is omtrent 2 akkers (8,100 m2).

## Suid-Afrika 
Voor die gebruik van die metriese stelsel in die 1970's, was die morgen die wettige maateenheid vir land in drie van die vier voor-1994 Suid-Afrikaanse provinsies – die Kaapprovinsie, die Oranje-Vrystaat en die Transvaal. In November 2007 het die *South African Law Society* 'n omskakelingsfaktor van *1 morgen = 0.856 532 hectares* gepubliseer te gebruik "vir die omskakeling van gebiede van imperiale eenhede na metrieke, veral wanneer gekonsolideerde diagramme opgestel word".

## Sien ook 
* Morgenvoet
* Kaapse maateenhede

## Verwysings
R719 (Suid-Afrika)

Die **R719** is 'n streeksroete in Suid-Afrika wat Bultfontein met die R30 tussen Bothaville en Odendaalsrus verbind. Die roete begin waar dit van die R710 aftak net noord van Bultfontein. Die roete gaan nou noordoos, kruis die Vetrivier, gaan deur Wesselsbron waar dit die R34 kruis. Die R505 tak ook van die R719 af hier. Die R719 gaan noordoos tot waar dit aansluit en eindig by die R30, tussen Bothaville en Odendaalsrus.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept. Transport
R720 (Suid-Afrika)

Die **R720** is 'n streeksroete in Suid-Afrika wat Senekal met Vredefort verbind. Die roete begin waar dit aftak van die R70 7 km noord van Senekal. Die roete kruis die R76 by Steynsrus en gaan deur Edenville waar dit die R34 deel vir 6 km. Die roete gaan deur Koppies en ook die R82 kruis. Dit kruis dan die N1-nasionale pad en sluit aan by die R721, net suid van Vredefort, waar dit eindig.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept. Transport
R721 (Suid-Afrika)

Die **R721** is 'n streeksroete in Suid-Afrika wat Kroonstad met Vredefort verbind. Die roete begin by Kroonstad waar dit van die R34 aftak en noord gaan en in Vredefort by die R59 eindig. Net voor Vredefort sluit die R720-streeksroete by die roete aan. Die R721 was vroeër die N1-nasionale pad voor die Kroonstad tolpad gebou is.

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept. Transport
Erica hispiduloides

***Erica hispiduloides*** is 'n plant wat tot die genus *Erica* behoort. Die spesie is endemies aan die Wes-Kaap.

## Sien ook 
* Lys van Erica-spesies

## Bronne 
* REDLIST Sanbi
* Plants of the World Online
R723 (Suid-Afrika)

Die **R723** is 'n streeksroete in Suid-Afrika wat Parys met Heilbron verbind. Die roete begin in Parys waar dit van die R59-provinsiale pad aftak, gaan suidoos en kruis die N1-nasionale pad. Dit deel dan die R82 vir 2.7 km en eindig verder in Heilbron waar dit by die R57 aansluit. 

## Sien ook 
* Lys van streeksroetes in Suid-Afrika
* Genommerde roetes in Suid-Afrika

## Bron 
* Dept. Transport